มีอาการตกขาวปนเลือด ไม่มีกลิ่น ตกขาวไม่มีสีแต่มีเลือดปนออกมา เป็นมาประมาณ 1 อาทิตย์ ไม่มีอาการปวดท้องค่ะ พึ่งหายประจำเดือนวันที่ 11 ธันวาคม ไซเคิลรอบต่อไปหากอ้างอิงตามแอปที่บันทึกไว้คือวันที่ 5 มกราคม พึ่งอายุ 22 เสี่ยงเป็นโรคอะไรมั้ยคะ ถ้าหากไปพบแพทย์ต้องสอดช่องลอดมั้ยคะ
สวัสดีค่ะ หากประจำเดือนได้หมดไปในวันที่ 11 ธ.ค. แล้วเกิดมีเลือดปนออกมากับตกขาว 1 สัปดาห์ เลือดดังกล่าวอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้ อย่างไรก็ตาม มักมีอาการปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป4. มีภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ และยังคงมีตกขาวปนเลือดออกมาเรื่อยๆ โดยที่ไม่ได้มีการใช้ยาฮอร์โมนใดๆ ก็ควรไปพบสูติ-นรีแพทย์เพื่อตรวจรักษาค่ะ ทั้งนี้ หากเคยมีเพศสัมพันธ์ แพทย์อาจมีการตรวจภายในดูด้วยค่ะ